Világügyelő Férfi
A Világügyelő Férfi (Mir Susne Hum) a manysi (vogul) mitológia egyik központi alakja. Numi-Tórem fiaként feladata a világ rendjének fenntartása (pl. Nap és Hold mozgásának biztosítása). Más istenekkel szemben gyakran kiáll az emberek érdekeinek védelmében, ezért bálványait nagy tisztelet övezte, a hódítók és misszionárusok elől mindig elrejtették. Egyes feltételezések szerint alakjára a későbbi korokban krisztusi legendák is hatással voltak. Egyéb nevei: Arany Atyácska (Sorni ater), Lúdfejedelem (mivel bálványa lúd), Daruláb-sítalp-bőr. Az osztják és szamojéd népeknél is létezik alakjával azonosítható mitikus személy.

Élettörténete
A világ teremtése után született Numi-Tórem és a Földanya fiaként. Egyes változatokban az apja azonban az Alvilág-fejedelme. Eredeti neve Daruláb-sítalp-bőr (ennek valódi értelmét nem sikerült felfedni). A világot megteremtő szülei helyett ő állítja helyre a kozmosz stabilitását nőszerző vállalkozásai során, bár mind tőlük, mind Kaltes-asszonytól segítséget kap. Táltos harmadfű lován közlekedik (utalva arra, hogy a tajgán élő obi-ugorok őseinek életében központi szerepet játszott a ló). Az ember megteremtése után legfőbb támaszuk lesz.

Jegyzetek

Források 
Finnugor–szamojéd (uráli) mondák I–II., Domokos Péter (szerk), 1984, Móra, Budapest

Finnugor nyelvű népek mitológiái
A Világügyelő Férfi ( Mir Susne Hum ) a manysi ( vogul ) mitológia egyik központi alakja . Numi-Tórem fiaként feladata a világ rendjének fenntartása ( pl . Nap és Hold mozgásának biztosítása ) . Más istenekkel szemben gyakran kiáll az emberek érdekeinek védelmében , ezért bálványait nagy tisztelet övezte , a hódítók és misszionárusok elől mindig elrejtették . Egyes feltételezések szerint alakjára a későbbi korokban krisztusi legendák is hatással voltak . Egyéb nevei : Arany Atyácska ( Sorni ater ) , Lúdfejedelem ( mivel bálványa lúd ) , Daruláb-sítalp-bőr . Az osztják és szamojéd népeknél is létezik alakjával azonosítható mitikus személy . Élettörténete A világ teremtése után született Numi-Tórem és a Földanya fiaként . Egyes változatokban az apja azonban az Alvilág-fejedelme . Eredeti neve Daruláb-sítalp-bőr ( ennek valódi értelmét nem sikerült felfedni ) . A világot megteremtő szülei helyett ő állítja helyre a kozmosz stabilitását nőszerző vállalkozásai során , bár mind tőlük , mind Kaltes-asszonytól segítséget kap. Táltos harmadfű lován közlekedik ( utalva arra , hogy a tajgán élő obi-ugorok őseinek életében központi szerepet játszott a ló ) . Az ember megteremtése után legfőbb támaszuk lesz . Jegyzetek Források Finnugor–szamojéd ( uráli ) mondák I–II. , Domokos Péter ( szerk ) , Móra, Budapest Finnugor nyelvű népek mitológiái